Nezmer ad nestaɛref s (MCB) agi imi i d-ihegga aṭas n tmesbaniyin yerna yeṣaweḍ ad yusufeɣ agdud s abrid iwakken ad sutren tutlayt-nsen: Aṭas n tmesbaniyin i d-yekren ɣef tutlayt d yidles n tmaziɣt (ladɣatid n 25 di yennayer 1990 deg Lezzayer tamanaɣt), aṭas n yissudas imuta deg tmurt n leqbayel, arnu ɣar way-a aneḥbus n lqaraya s umata deg temnaḍt n leqbayel, yettuneḥsab d axalef aɣarim amatu. Acu kan (MCB) ur yesaweḍ ara ad yemmed di ttexmam-is, akken daɣen ur yesaweḍ ara ad yesgem iman-is akken iwata. Imi ur d-yufrar ula d yiwen n usenfar aḥeqqani d yiswiyen i bnan. Yerna (MCB) d ikabaren i tt-yesselḥuyen, imi yebḍa (ma drus) ɣef sin yeḥricen, yiwen yeselḥuy-it (RCD) wayeḍ d (FFS). Ihi (MCB) ur yeddukel ara yerna ur yezmir ara ad yeqqim ilebda.